**1 курс, баклавриат.**

**Пән: Қазіргі журналистика жанрларының пішіні мен қызметі, зертханалық сабақ.**

**Әдістемелік ұсыныстар:**

1. Зертханалық сабақ дәріскер жасаған типтік бағдарлама мен силлабус аясында өтеді.

2. Зертханалық сабақта оқылған дәріс бойынша берілген тапсырмалар мұқият тексеріледі.

3. Ең алдымен студенттердің жаттампаздық емес, шығармашылық ой жүйесіне назар аударылады.

4. Зертхана сабағын өткізіуші оқытушы әрбір студенттің өзіндік қырларының ашылуына назар аударады.

5. Зертханалық сабақтарда студенттің жазу мәнерін қалыптастыру жолдарына баса назар аударылады.

6. Оқытушы студентті оңтайлы баға саясаты арқылы ынталандырып отырады.

7. Оқытушы зертханалық сабақтың тартымдылығын арттыру үшін студенттерді мәдени орындарға алып барып, алған әсерлері туралы арнайы жанрлық мәтін жазғызады.

8. Мүмкіндік болған жағдайда студенттер мен белгілі журналистер кездесуін өткізеді.

9. Зертханалық сабақ барысында оқытушы қолжетімді инновациялық әдістерді, атап айтқанда, бейнефильмдерді, Интернет жүйесін, түрлі деректі фильмдерді, репродукцияларды, диаграммаларды, графиктерді, журналистика кеңістігінде жарық көрген газеттер мен журналдар материалдарын пайдаланады.

10. Қажет болған жағдайда, журналистика социологиясына орай, қазіргі газет, журнал, телевизия мен радио, әлеуметтік желілер материалдарына баға беру мақсатымен сұрақ-жауап жүргізіледі.